Esther Estévez

Esther Estévez Casado (Verín, 18 de noviembri de 1997) es una pediorista gallega, conocía por sel la presentaora del pograma Dígocho eu de TVG, un pograma que tien l'ojetivu d'esparramal i mejoral el gastaeru dela lengua gallega.

 Biografía 
Estudió pediorismu ena Nuversidá de Santiago de Compostela i realizó las sus práticas en Radio Galega i Nós Televisión. Dendi setiembri de 2019 trebaja nel departamentu de Tiempu Real, nel Área d'Inhormación de TVG, i presenta el pograma Dígocho eu dendi aneru de 2020. Se trata dun pograma diariu de corta duración que se transmiti a través de G24.gal i redis socialis comu YouTube, Instagram i TikTok.

El 18 d'outubri de 2020, Estévez passó a presental tamién el pograma Cachadas, un espaciu d'umol semanal que recopila momentus más divertíus dela pogramación de TVG. Á participau notrus pogramas de TVG comu Luar o l'especial del 25 de juliu de 2022.

Dendi'l 17 de mayu de 2021, Esther presenta Dígocho eu en Twitch de CRTVG con dos pogramas semanalis: el primeru, O reto do #DígochoEu, ondi realiça entrevistas i prevas de lengua con pressonagis relevantis de palra gallega; i el segundu, Apuntamento lusófono, que s'emiti dendi'l 19 de mayu, que presenta junta'l atol portugués Rodrigo Paganelli, nel que Esther ententa deprendel portugués, i Rodrigo gallegu. Endespués, estus pogramas se subin ala web de TVG i al canal de YouTube.

El 19 de marçu de 2022 recibió el Premiu Mestre Mateo ala mejol comunicaora ena XX edición delos premius pol pograma Dígocho eu, que tamién ganó el premiu al mejol pograma de televisión. Ena XXI edición delos Premius Mestre Mateo, en 2023, golvió a ganal el premiu ala mejol comunicadora.
miniaturadeimagen|260x260px|Esther Estévez nuna entrevista en Nós TV

 Premius i reconociencias 
 Premius Mestre Mateo 
Añu Categoría Pograma Resultau 2022 Mejol comunicaora Dígocho eu Ganaora 2023 Mejol comunicaora Dígocho eu Ganaora

 Referencias